**Rõngu Vabatahtlik Päästeselts**

Riigihange **„Rõngu Vabatahtliku Päästeseltsi depoohoone I etapi ehitus“**

(hanke viitenumber 271777)

Avatud hankemenetlus

2023

**Riigihange nr 271777 „Rõngu Vabatahtliku Päästeseltsi depoohoone I etapi ehitus“**

**Hankejuhend:**

1. **Üldandmed**
   1. Hankija nimi ja andmed:
      1. nimi: MTÜ Rõngu Vabatahtlik Päästeselts
      2. esindaja: Kristjan Meister
      3. aadress: Tartu maakond, Elva vald, Rõngu alevik, Puiestee põik 2b, 61001
      4. telefon: +37256569766
      5. e-post: rongu.vabatahtlik@elva.ee
   2. Riigihanke nimetus: **„Rõngu Vabatahtliku Päästeseltsi depoohoone I etapi ehitus“**
   3. Hanke liik: Ehitustööd
   4. Objekti lühikirjeldus: Hanke eesmärgiks on Rõngu Vabatahtliku Päästeseltsi depoohoone I etapi ehitus vastavalt riigihanke alusdokumentidele.
   5. Hankemenetlus: avatud hankemenetlus
   6. Hange viiakse läbi elektroonilise menetlusega e-riigihangete keskkonnas (<https://riigihanked.riik.ee/register/>)
   7. CPV põhikood: **45216121-8 Tuletõrjedepoode ehitustööd**
   8. Hankepassi esitamine: kohustuslik
   9. Riigihanke läbiviimise eest vastutav isik: Monika Õigus, Elva Vallavalitsuse hankespetsialist, [monika.oigus@elva.ee](mailto:monika.oigus@elva.ee)
   10. Riigihanke rahastus: Päästeamet, Elva Vald, MTÜ Rõngu Vabatahtlik Päästeselts
   11. Riigihanke alusdokumentide (edaspidi ka alusdokument) koostamisel on hankija lähtunud riigihangete seadusest (edaspidi RHS) ja sellega seonduvatest õigusaktidest ning muudest asjakohastest kehtivatest õigusaktidest. Hankija võib muuta hanke­teadet ja/või alusdokumente enne pakkumuste esitamise tähtpäeva RHS § 81 kohaselt.
2. **Avatud hankemenetluse kord**

## Avatud hankemenetlus viiakse läbi vastavalt alusdokumentides sätestatud tingimuste ja riigihangete seaduses sätestatud avatud hankemenetluse läbiviimise korra alusel.

## Hankija avab pakkumused, kontrollib pakkujate kõrvaldamise aluste puudumist, kontrollib pakkujate kvalifikatsiooni ja kvalifitseeritud pakkujate esitatud pakkumuste vastavust riigihanke alusdokumentides esitatud tingimustele, hindab vastavaks tunnistatud pakkumusi ning selgitab välja eduka pakkumuse ja kontrollib edukal pakkujal kõrvaldamise aluste puudumist.

* 1. Hankijal on õigus viia hankemenetlus läbi pöördmenetlusena. Hankija võib kontrollida pakkumuste vastavust riigihanke alusdokumentides esitatud tingimustele ning hinnata vastavaks tunnistatud pakkumusi käesolevas seaduses sätestatud korras enne pakkujate suhtes kõrvaldamise aluste puudumise ja kvalifikatsiooni kontrollimist.
  2. Avatud hankemenetluses on keelatud pidada läbirääkimisi.
  3. Tuginedes RHS §-le 120 lg 3 ei pea hankija rakendama hankelepingu sõlmimisel ooteaega, kui pakkumuse on esitanud vaid üks pakkuja.

1. **Riigihanke ese**
   1. Riigihanke esemeks on sõlmida hankeleping Rõngu Vabatahtliku Päästeseltsi depoohoone I-etapi ehituseks vastavalt riigihanke alusdokumentidele ja tehnilises kirjelduses nõutud tingimustele.
   2. Pakkumise koostamisel tuleb järgida hanketeates, käesolevates alusdokumentides ja selle lisades ning kehtivates õigusaktides sätestatut.
   3. Kui hankedokumentide erinevates dokumentides esineb erineva rangusega tingimusi, tuleb pakkumuses arvestada kõige rangemate tingimustega
2. **Teabevahetus**
   1. Hankija teeb kõik hanke alusdokumendid kättesaadavaks e-riigihangete keskkonnas aadressil <https://riigihanked.riik.ee/rhr-web/#/>. Kui eelpool esitatud lingilt ei ole dokumendid kättesaadavad või dokumendid on kättesaadavad loetamatult, peab huvitatud isik sellest koheselt hankijat teavitama.
   2. Hankija teavitused hanke kohta esitatakse e-riigihangete keskkonnas.
   3. Kogu riigihankega seotud teabevahetus hankija ja pakkuja vahel toimub riigihangete registri vahendusel.
   4. Pakkuja peab hankija esitatud küsimustele vastama kolme tööpäeva jooksul e-riigihangete keskkonnas.
   5. Hankija teeb riigihanke alusdokumentidega seotud selgitused või selgitamist võimaldavad dokumendid elektrooniliselt kättesaadavaks kolme tööpäeva jooksul asjakohase selgitustaotluse saamisest arvates.
   6. Kui riigihanke alusdokumentidega seotud selgitustaotluse hankijale laekumise ja pakkumiste esitamise tähtpäeva vahele ei jää vähemalt kuut päeva, ei ole hankija kohustatud selgitustaotlusele vastama.
3. **Hanke läbiviimise keel**
   1. Riigihanke alusdokumendid on koostatud eesti keeles
   2. Hankija vastab ainult eesti keeles esitatud küsimustele ja selgituste taotlusele. Vastused edastatakse eesti keeles.
   3. Pakkumusega seotud dokumendid tuleb koostada eesti keeles.
4. **Pakkujate kõrvaldamisaluste ja kvalifikatsiooni kontrollimine**
   1. Pakkuja kõrvaldatakse hankemenetlusest kui pakkujal või tema seaduslikul esindajal esineb RHS § 95 lg 1 p-des 1–4 sätestatud hankemenetlusest kõrvaldamise aluseid. Pakkujal tuleb esitada hankepassis kinnitused nimetatud asjaolude puudumise kohta (RHS § 95 lg 1 p-d 1–4 ja lg 2). Hankija kontrollib ise Eestis asuval pakkujal RHS § 95 lg 1 p-des 1–4 sätestatud hankemenetlusest kõrvaldamise aluste puudumist. Kui pakkuja ei asu Eestis või andmed ei ole tasuta kättesaadavad andmebaasi kaudu, tuleb pakkujal esitada pakkuja asukohariigi vastava pädevusega ametiasutuse tõend RHS § 95 lõike 1 punktides 1-4 sätestatud asjaolude puudumise kohta (RHS § 96 lg 2 p-d 1 ja 2).
   2. Hankijal on õigus kõrvaldada hankemenetlusest pakkuja, kellel esineb RHS § 95 lg-s 4 sätestatud alus.
   3. Hankijal on õigus kontrollida pakkuja kõrvaldamise aluste puudumist ja tema kvalifikatsiooni kogu riigihanke vältel ja nõuda mis tahes ajal pakkujalt kõigi või mõnede asjakohaste hankepassis esitatud kinnitustele vastavate dokumentide esitamist või esitatud dokumentide sisu selgitamist või selgitamist võimaldavate andmete või dokumentide esitamist või täiendamist.
   4. Kui hankijale saab teatavaks asjaolu, et pakkuja suhtes esineb mõni kõrvaldamise alus või ta ei vasta hanketeates esitatud kvalifitseerimise tingimustele, võib hankija teha otsuse pakkuja või taotleja kõrvaldamise või kvalifitseerimata jätmise kohta ning kõrvaldada pakkuja riigihankest või jätta ta kvalifitseerimata. Kvalifitseerimata jäetud pakkuja ei osale edasises riigihankes.
   5. Kui pakkuja ei esita hankija määratud tähtajaks kvalifikatsiooni tõendamiseks vajalikke dokumente või esitatud dokumentide sisu kohta selgitust või selgitamist võimaldavaid andmeid või dokumente ja need andmed või dokumendid ei ole avalikud, jätab hankija pakkuja kvalifitseerimata.
   6. Hankija teeb kirjaliku otsuse pakkuja kõrvaldamise, kvalifitseerimise või kvalifitseerimata jätmise kohta. Hankija teatab pakkujat otsusest 3 tööpäeva jooksul arvates otsuse tegemisest.
5. **Pakkumuste vastavus**
   1. Pakkumus peab vastama riigihanke alusdokumentides sätestatud tingimustele, sisaldama nõutud dokumente ning olema vormistatud nõuetekohaselt. Pakkumuses esitatud andmed peavad olema esitatud viisil, mis võimaldavad hankijal kontrollida nende vastatust riigihanke alusdokumentides toodud tingimustele.
   2. Hankija lükkab pakkumuse tagasi, kui see ei vasta vastavustingimustele, kui pakkuja ei esita tähtajaks hankija nõutud selgitusi või pakkuja selgituste põhjal ei ole võimalik üheselt hinnata pakkumuse vastavust riigihanke alusdokumentides esitatud tingimustele. Hankija võib tunnistada pakkumuse vastavaks, kui selles ei esine sisulisi kõrvalekaldeid hanketeates või alusdokumentides ning selle lisades esitatud tingimustest.
   3. Hankijal on õigus tagasi lükata kõik pakkumused vastavalt RHS §-s 116 sätestatud korrale, ka juhtudel kui:
      1. ei ole tagatud piisav konkurents (laekub kaks või vähem pakkumust või vastavaks tunnistatakse ainult üks pakkumus);
      2. hankemenetluse käigus muutuvad hanke väljakuulutamise eeldused, mis muudavad hanke realiseerimise võimatuks (hankija eelarveliste vahendite kärpimine, hankija eelarveliste vahendite ebapiisavus vms);
      3. hankelepingu sõlmimine on muutunud võimatuks või ebaotstarbekaks hankijast sõltumatutel põhjustel;
      4. on aset leidnud sündmus, mida saab pidada vääramatuks jõuks. Vääramatu jõud on asjaolu, mida hankija ei saa mõjutada ja mille puhul ei saa mõistlikkuse põhimõttest lähtuvalt hankijalt eeldada, et ta hankemenetluse ajal selle asjaoluga arvestaks või seda väldiks või takistava asjaolu või selle tagajärje ületaks.
   4. Hankija teeb kirjaliku otsuse pakkumuse vastavaks tunnistamise või mittevastavuse kohta ja saadab otsuse pakkujale 3 tööpäeva jooksul arvates otsuse tegemisest.
   5. Hankija võib põhjendatud vajaduse korral omal algatusel riigihanke kehtetuks tunnistada. Põhjendatud vajaduseks võib olla eelkõige, kuid mitte ainult:
      1. kui tekib vajadus hankelepingu eset olulisel määral muuta;
      2. kui riigihanke läbiviimise aluseks olevad tingimused on oluliselt muutunud ja seetõttu osutub hankelepingu sõlmimine mittevajalikuks või võimatuks;
      3. kui riigihankes ilmnenud ebakõlasid ei ole võimalik kõrvaldada ega menetlust seetõttu ka õiguspäraselt lõpule viia.
6. **Pakkumuse esitamine**
   1. Pakkumus esitatakse hankijale kirjalikku taasesitamist võimaldavas vormis vastavalt riigihangete seaduse sätestatud nõuetele.
   2. Pakkumuse esitamisega kinnitab pakkuja kõigi riigihanke alusdokumentides esita­tud tingimuste ülevõtmist. Tingimusliku pakkumuse esitamine ei ole lubatud.
   3. Alternatiivsete lahenduste esitamine ei ole lubatud.
   4. Pakkumuste esitamise tähtaeg on näidatud riigihangete registris avaldatud hanke­teates.
   5. Pakkumused avatakse koheselt peale pakkumuste esitamise tähtaja saabumist.
   6. Pakkumus peab olema allkirjastatud pakkuja esindusõigusega isiku poolt.
   7. Pakkumus ning sellega seotud dokumendid tuleb esitada elektrooniliselt e-riigihan­gete keskkonnas vastavalt e-riigihangete keskkonna juhistele
   8. Hankija eelistab e-riigihangete keskkonna kaudu esitatavate pakkumuse dokumen­tide osas pdf (Portable Document Format) formaati, kuid aktsepteerib ka Microsoft Office formaate.
   9. Pakkujal ei ole lubatud krüpteerida ega parooliga kaitsta pakkumuse dokumente.
   10. Pakkuja kannab kõik pakkumuse ettevalmistamisega ning esitamisega seotud kulud.
   11. Pakkuja võtab enda kanda pakkumuse hankijale õigeaegse üleandmise kogu riski, kaa­sa arvatud vääramatu jõu (Force majeure) toime võimaluse.
   12. Kui see kvalifikatsiooni tõendamiseks vajalik ja asjakohane, võib pakkuja tõendada vastavust kvalifitseerimistingimustele hankelepingu täitmise raames lisaks oma vahenditele ka teise ettevõtja vahendite alusel. Sellisel juhul esitab pakkuja hankepassis nõutud ulatuses andmed ettevõtjate kohta, kelle vahenditele tuginetakse; ettevõtja(te) hankepass(id), kelle vahenditele tuginetakse.
   13. Pakkumus peab olema jõus minimaalselt 3 kuud pakkumuste esitamise tähtpäevast arvates.
   14. Pakkumuse esitamisega pakkuja:
       1. kinnitab, et pakkumus vastab hanke alusdokumentides nõutule ja vajadusel on samaväärsus selgitatud ja tõendid samaväärsuse kohta lisatud. Iga viidet, mille hankija teeb riigihanke alusdokumentides mõnele RHS-i § 88 lõikes 2 nimetatud alusele (standardile, tehnilisele tunnustusele, tehnilisele kontrollisüsteemile vms) kui pakkumuse tehnilise kirjelduse vastavuse kriteeriumile, tuleb lugeda selliselt, et see on täiendatud märkega „või sellega samaväärne“. Iga viidet, mille hankija teeb riigihanke alusdokumentides ostuallikale, protsessile, kaubamärgile, patendile, tüübile, päritolule või tootmisviisile, tuleb lugeda selliselt, et see on täiendatud märkega „või sellega samaväärne“
       2. kinnitab, et pakkumus on esitatud kõiki riigihanke alusdokumentides esitatud tingimusi üle võttes.
       3. kinnitab, et on tutvunud riigihanke alusdokumentidega ning nõustub täielikult Hankija esitatud tingimustega. Kinnitab, et talle oli antud võimalus saada täiendavat informatsiooni riigihanke alusdokumentide kohta ja tutvuda riigihanke objekti(de)ga, on teadlikud Hankija soovidest ning on arvestanud kõikide tingimustega, mis võivad mõjutada pakkumuse maksumust. Enne pakkumuse esitamist on pakkujatel võimalus hankelepingu täitmise kohaga kohapeal tutvuda. Kontaktisik: Kristjan Meister, juhatuse liige, +37256569766, [rongu.vabatahtlik@elva.ee](mailto:rongu.vabatahtlik@elva.ee)
       4. kinnitab, et pakkumuse koostamisel on arvesse võetud kõik käesoleva riigihanke teostamiseks ja hankelepingu eesmärgi saavutamiseks vajalikud töövõtja tööd, teenused, tegevused ja toimingud, kaasa arvatud need, mis ei ole otseselt kirjeldatud riigihanke alusdokumentides ja selle lisades, kuid mis on tavapäraselt vajalikud nõuetekohase tulemuse saavutamiseks.
       5. lähtudes riigihanke alusdokumentides esitatud kvaliteedinõuetest ning muudest tingimustest, kohustub teostama riigihanke objektiks olevad tööd pakkumuse maksumuse tabelis toodud maksumusega.
       6. kinnitab, et pakkumuse koosseisus esitatud pakkumuse maksumuse tabel on nõuetekohaselt täidetud ning kooskõlas eRHR kaudu eRHR-s oleval maksumuse vormil esitatud pakkumuse maksumusega.
       7. kinnitab, et neil on kõik võimalused ja vahendid eelnimetatud riigihanke nõuetekohaseks teostamiseks.
       8. kinnitab, et hankelepingu täitmisele kaasatud alltöövõtjatel puuduvad riigihangete seaduses § 95 lõikes 1 sätestatud kõrvaldamise alused.
       9. kinnitab, et alltöövõtjate kaasamisel järgitakse RHS §-s 122 sätestatut.
       10. tuginevate isikute andmed ja hankepassid esitatakse taotluse/pakkumusega.
7. **Pakkumusele esitatavad nõuded**
   1. Pakkuja esitatud maksumus peab sisaldama kõiki alusdokumentides ja selle lisades kirjeldatud teenuse osutamiseks tehtavaid kulutusi.
   2. Pakkumus peab vastama kõikidele alusdokumentides esitatud vastavustingimustele.
   3. Teise ettevõtja vahenditele tuginemisel või alltöövõtja kasutamisel, kontrollib hankija, kas teisel ettevõtjal või alltöövõtjal esinevad riigihangete seaduses sätestatud kõrvaldamise alused ja kas ta vastab kvalifitseerimise tingimustele, mille osas pakkuja on tema vahenditele tuginenud. Kui teisel ettevõtjal esinevad hankemenetlusest kõrvaldamise alused, peab pakkuja hankija nõudmisel sellise ettevõtja asendama.
   4. Kui alusdokumentide erinevates dokumentides esineb erineva rangusega tingimusi, tuleb pakkumuses arvestada kõige rangemate tingimustega.
   5. Pakkumuses peab sisalduma;
      1. Hankepass;
      2. Vorm 1 – Ühispakkujate volikiri (vajadusel);
      3. Vorm 2 – Rõngu VPS töömahtude koondtabel;
      4. Vorm 3 – Pakkuja spetsialistid ja kinnitused (digiallkirjastatud)
      5. Vorm 4 – Hankemenetlusel osalemise avaldus.
8. **Pakkumuste hindamise kriteeriumid, hindamine ja edukaks tunnistamine** 
   1. Eduka pakkumuse valiku aluseks on majanduslik soodsus. Kõik vastavaks tunnistatud pakkumused reastatakse käibemaksuta kogumaksumuse alusel. Edukaks tunnistatakse pakkumus, mille maksumus ilma käibemaksuta on madalaim.
   2. Edukaks tunnistatud pakkuja peab hankija nõudmisel ja hankija antud tähtaja jooksul esitama kõrvaldamise aluste puudumise kontrollimiseks või kvalifikat­siooni tõendamiseks vajalikud dokumendid. Kui pakkuja seda ei tee ja need andmed ei ole andmekogus hankijale olevate andmete põhjal oluliste kulutusteta kättesaadavad, kõrvaldab hankija pakkuja riigihankest või jätab ta kvalifitseerimata.
   3. Kui pakkumuse maksumuses esineb ilmselge arvutusviga, parandab hankija arvutusvea ja teatab sellest viivitamata pakkujale kirjalikku taasesitamist võimaldavas vormis. Pakkuja vastab hankijale samas vormis kahe tööpäeva jooksul arvates teate saamisest, kas ta on arvutusvea parandamisega nõus. Kui pakkuja arvutusvea parandamisega ei nõustu, lükkab hankija pakkumuse tagasi.
   4. Kui edukas pakkuja võtab hankijast mitteolenevatel põhjustel oma pakkumuse tagasi, ei allkirjasta hankelepingut hankija antud tähtaja jooksul või ei asu nõustumuse andmisega sõlmitud hankelepingut pakkujast tulenevatel põhjustel hankija määratud aja jooksul täitma, hindab hankija kõiki ülejäänud pakkumusi uuesti riigihangete seaduse alusel ja tunnistab edukaks pakkumuse, mis on vastavaks tunnistatud pakkumustest majanduslikult soodsaim.
   5. Vastavalt RHS § 95 sätestatule, kontrollib hankija eduka pakkuja kvalifikatsiooni ja kõrvaldamise aluste puudumist enne hankelepingu sõlmimist.

1. **Hankelepingu sõlmimine**
   1. Hankija sõlmib eduka pakkujaga hankelepingu. Hankija kontrollib pakkuja kõrvaldamise aluste puudumist ja kvalifikatsiooni enne hankelepingu sõlmimist.
   2. Pakkuja kohustub hankija saadetud hankelepingu allkirjastama ettenähtud tähtaja jooksul ( 5 tööpäeva) arvates hankelepingu edastamisest pakkujale.
   3. Kui edukaks tunnistatud pakkuja võtab oma pakkumuse enne hankelepingu sõlmimist tagasi või ei allkirjasta hankelepingut hankija antud tähtaja jooksul, on hankijal õigus lähtuda RHS §-st 119.
   4. Ooteaega ei kohaldata, kui pakkumuste esitamise tähtajaks on laekunud vaid üks pakkumus ning see osutub edukaks.
   5. Hankijal on õigus sõlmitud hankelepingu mahtu muuta, lähtudes RHS §123.
   6. Hankelepingu allkirjastamisest keeldumise korral on hankijal õigus seda käsitleda kui RHS § 119 sätestatud lepingu sõlmimisest keeldumisena ja pakkumuse tagasivõtmisena.