**Lisa 1 - Tehniline kirjeldus**

**Hanke nimetus „**Rõngu Vabatahtliku Päästeseltsi depoohoone I etapi ehitus“

* + 1. **Üldandmed ja eesmärk**

Käesoleva riigihanke tehniline kirjeldus on koostatud eesmärgiga ehitada valmis Rõngu Vabatahtliku Päästeseltsi depoohoone **I etapp** (kinnine karp koos kommunikatsioonide välistrassidega). Täpsem tööde loetelu I-etapi kohta on kirjeldatud töömahtude koondtabelis.

Hankija eesmärgi saavutamiseks on Pakkujal kohustus pakkumuse koostamise käigus põhjalikult tutvuda ehitusobjekti alaga, olemasoleva põhiprojektiga ning kajastada pakkumuse maksumuses kõik Pakkuja kulutused, mis on vajalikud Hankija eesmärgi saavutamiseks ning objekti valmimiseks ettenähtud mahus.

* + 1. **Olemasolev olukord**

Püstitatav hoone ehitatakse aadressile Viljandi mnt 2b, Rõngu alevik, Elva vald, Tartu maakond (katastritunnus 69402:002:0009). Krunt paikneb Rõngu aleviku keskosas, piirnedes ühest küljest Viljandi maantee ja ülejäänud külgedest kõrvalkruntidega. Alal puudub kõrghaljastus.

Antud kinnistul kaitsealused objektid ja kinnismälestised puuduvad. Krundile on teostatud geoloogilised uuringuid: [**Rõngu Päästedepoo ehitusgeoloogilised uuringud**](https://elvakov.sharepoint.com/:u:/s/APOVMO/Efs2q2Ploz9LhhOZKFANfdwBie4eyeWl0iuzIdq25kidgA?e=u3VMFv), Tartumaa Elva vald, Rõngu alevik Viljandi mnt 2b, Töö nr GE-3214, Rakendusgeodeesia ja Ehitusgeoloogia Inseneribüroo OÜ, jaanuar 2022a.

**Tehnilised näitajad:**

Hoone kasutusotstarve: Päästeteenistuse hoone (12743)

Ehitusalane pind: 640 m2

Suletud netopind: 712,1 m2

Maapealsete korruste arv - 2, maaaluste korruste arv – 0

Kütte liik: tsentraalne kaugküte

* + 1. **Töövõtu kirjeldus**

Depoohoone ehitustegevus viiakse läbi Viljandi mnt 2b, Rõngu krundil ning ehitustööde teostamisel on aluseks käesoleva hanke alusdokumendid ning AD Projekt OÜ, poolt koostatud [**põhiprojekt**](https://elvakov.sharepoint.com/:f:/s/APOVMO/ElxbJ9A-4aVGmezfGyGTwbIBlixX4g6Dj2oT_6E3o05q4w?e=pld7Nn) (töö nr: AD 2905/23). **Ehitusluba nr. 2012271/42825**. Pakkuja peab arvestama, et kinnistule juurdepääsuks (ehitusperioodi vältel) tuleb projekteerida, kooskõlastada ja ehitada mahasõit riigimaanteelt (52 Viljandi-Rõngu tee). Pakkuja peab arvestama, et kinnistule juurdepääsuks (ehitusperioodivältel) tuleb rajada ajutine ligipääs riigimaanteelt.   
Projektdokumentatsiooni DWG failid on leitavad [**SIIT.**](https://drive.google.com/drive/folders/1VouvoyaJjYvwHvNLP49XQWey_wNwA9Hi)

I etapi käigus tuleb vastavalt põhiprojektis kirjeldatule teostada järgmised töö vastavateks tähtaegadeks:

1. **Välisrajatised, tähtaeg hiljemalt 31.03.2024**
   1. Rajada hoonealune süvend (kaeved, täide), tähtaeg hiljemalt 31.03.2024
   2. Rajada välisvõrgud (reoveekanalisatsioon, sadeveekanalisatsioon, veetorustik, küttetorustik, kaabelliinid, sideliinid), tähtaeg hiljemalt 31.03.2024
2. **Alused ja vundamendid, tähtaeg 30.10.2024**

2.1. Rajada rostvärgid ja taldmikud

2.2. Rajada vundamendid

2.3. Rajada vaiad ja tugevdustarindid

1. **Kandetarindid, tähtaeg 30.10.2024**

3.1. Rajada metalltarindid

3.2. Rajada kandvad seinad

3.3. Rajada vahelaed

1. **Fassaadielemendid ja avad, tähtaeg 30.10.2024**
   1. Rajada aknad, klaasfassaadid, suitsuluugid
2. **Katusetarindid, tähtaeg 30.10.2024**
   1. Ehitada vihmaveesüsteem, katus koos soojustusega

**4.** **Muud tingimused, mida tuleb pakkumuse tegemisel ja tööde teostamisel arvestada**

Tööde sujuvaks ja korrektseks teostamiseks peab Pakkujal olema antud riigihanke objektiks olevate ehitustööde teostamisel **alljärgnev meeskond (2 erinevat isikut, keelatud kasutada ühte ja sama isikut nii projektijuhi kui objektijuhi ülesannetes), mis koosneks kahest spetsialistist, kes vastavad järgmistele nõudmistele:**

1) ehitustööde projektijuht

2) ehitustööde objektijuht

1) Projektijuht peab olema osalenud projektijuhina vähemalt ühe samaväärse objekti, ehitatava pinnaga min 500 m2, ehitushankelepingu teostamisel. Projektijuhil peab olema kehtiv ehitusinseneri, tase 6, ehitustegevuse juhtimine kutsekvalifikatsioon, eesti keele hea oskus kõnes ja kirjas. Projektijuht peab ehitustööde ajal viibima objektil vähemalt 2 päeval nädalas, et veenduda projekti nõuetekohases ehitamises, lepingu tähtaegades kinnipidamises jt tingimuste täitmises, mis kuuluvad projektijuhi pädevusse.

2) Objektijuht peab olema osalenud objektijuhina vähemalt ühe samaväärse objekti, ehitatava pinnaga min 500 m2, ehitushankelepingu teostamisel. Objektijuhil peab olema ehitusjuhi, tase 6 kutsekvalifikatsioon, eesti keele hea oskus kõnes ja kirjas. Objektijuht peab ehitustööde ajal viibima objektil vähemalt 4 päeval nädalas, et veenduda ehituse nõuetekohases valmimises, alltöövõtjate töö korrektses täitmises jt tingimuste täitmises, mis kuuluvad objektijuhi pädevusse.

Hankedokumentides kavandatud tööd teostatakse täisvastutusega peatöövõtu meetodil. Vastutus kogu ehitusplatsil toimuva tegevuse ja ohutuse üle lasub Töövõtjal. Ehitusplatsi valve kindlustab Töövõtja ja vastutab ehitusplatsil väärtuste säilimise eest kuni objekti lõpliku üleandmiseni Tellijale. Sealhulgas vastutab Töövõtja:

• töökaitse, ohutuse ja tuleohutusnõuete korraldamise ja täitmise eest ehitusobjektil;

• enda või alltöövõtjate süülise tegevusega (tegevusetusega) põhjustatud kahjude eest kolmandate isikute suhtes;

• alltöövõtjate poolt tehtud töö, tööde kvaliteedi ja muude tegevuste eest sooritava töö raames.

* Kõikide vajalike lubade (välja arvatud ehitusluba) ja kooskõlastuste taotlemine on Töövõtja kohustus.
* Töövõtja paigaldab objektile ehitusaegse teabetahvli vähemalt järgmise informatsiooniga: projekti nimetus (Rõngu Vabatahtliku Päästeseltsi depoohoone I etapp), tööde teostaja, valmimise tähtaeg, töövõtja ja omanikujärelevalve kontakt.
* Töövõtja peab esitama enne tööde algust töömaaplaani, mille kooskõlastab Tellijaga.
* Ehitusaegsete elektritrasside, elektrikilpide ja teiste ehitustööde teostamiseks vajalike (s.h ka ajutiste) kommunikatsioonide (s.h ajutine küte) rajamine ning sellega seotud kulude katmine on Töövõtja kanda.
* Pakkumuses tuleb arvestada kõikide tööde teostamisega, mis on vajalikud riigihanke alusdokumentides ja selle lisades kirjeldatud eesmärgi täitmiseks kuni ehitusobjekti ja riigihanke alusdokumentides kavandatud tööde täieliku valmimiseni ja üleandmiseni Hankijale. Kõik konstruktsioonide ja süsteemide eesmärgipäraseks tõrgeteta töötamiseks vajalikud tööd või tooted, mis ei ole kajastatud pakkumuses, kuid milleta ei ole võimalik tagada lõppeesmärki, loeb Hankija tööde koostisosaks, mille eest täiendavalt maksma ei pea.
* Pakkumuses tuleb arvestada ka nende töödega, mis ei ole riigihanke alusdokumentides otseselt kirjeldatud, kuid on vajalikud teha tulenevalt ehitusobjekti tegelikust olukorrast ja seisundist. Hankija eeldab, et Pakkuja on objekti olemasoleva olukorraga tutvunud ning oma pakkumuses arvestanud kõikide vajalike töödega, tuginedes tööde vajaduse ja hinna määramisel oma professionaalsusele ja sarnaste tööde kogemusele. Pakutu suhe tegelikkusesse on Pakkuja risk.
* Pakkumuses tuleb arvestada nende tööde teostamisega, mis ei ole riigihanke alusdokumentides otseselt kirjeldatud, kuid tulenevad kehtivatest õigusaktidest, tehnilistest normidest, standarditest ja vastavate ametkondade nõuetest (näiteks Päästeamet, Tervisekaitseamet, Tarbijakaitse ja Tehnilise Järelevalve Amet). Pakkuja peab arvestama, et eelnimetatud ametkonnad või teenusepakkujad (küte, side, elektrivarustus) võivad tööde eel, käigus või tööde vastuvõtmisel esitada täiendavaid nõudeid.
* Ehitustööde teostamiseks on lubatud pakkuda asju-töid-teenuseid, mis on kõikide teadaolevate näitajate poolest samaväärsed, s.t vastavad nõutud tehnilistele, funktsionaalsetele ja esteetilistele tingimustele. Pakutu peab vastama tehnilises kirjelduses ja selle lisades toodud kirjeldusele. Juhul kui dokumentatsioonis on nimetatud kindlat standardit, ostuallikat, protsessi, kaubamärki, patenti, tüüpi, päritolu, tootmisviisi jm, siis laieneb neile märge „või sellega samaväärne“. Kõik samaväärsed tooted tuleb kooskõlastada eelnevalt Tellija ja omanikujärelevalve teostajaga.
* Riigihanke alusdokumentides kirjeldatud eesmärgi täitmiseks vajalike tööde mahtude määramine on Pakkuja kohustus. Juhul kui riigihanke alusdokumentide või selle lisades on esitatud konkreetsed tööde mahud, tuleb lugeda neid informatiivseteks ning pakkumuses tuleb arvestada tegelike vajalike tööde mahtudega.
* Mitmeti tõlgendatavate lahenduste/formuleeringute/tööde suhtes, kui nende kohta ei ole esitatud hankemenetluse ajal täpsustavaid küsimusi, loetakse hankelepingu täitmise ajal prioriteetseks Hankija tõlgendus.
* Juhul, kui hanke tingimustes seatud või muu tööde teostamiseks nõutava tegevusloa või registreeringu kehtivus lõpeb hankelepingu täitmise ajal, on Tellijal õigus nõuda, et Töövõtja pikendaks nimetatud tegevusluba või registreeringut kuni hankelepingu täitmise tähtpäevani.